ශ්‍රී ලංකාව සහ රුසියානු සමූහාණ්ඩුව අතර වෙළෙඳ ආර්ථික විද්‍යාත්මක හා තාක්ෂණ සහයෝගීතාවය පිළිබඳ අන්තර් රාජ්‍ය කොමිසමක් ස්ථාපිත කිරීම සඳහා වූ ගිවිසුමක් අත්සන් කිරීමට ඉදිරියේදී නියමිතය.දෙරට අතර වර්තමානයේ පවතින ද්විපාර්ශවික වෙළෙඳ ආර්ථික විද්‍යාත්මක හා තාක්ෂණ සහයෝගීතා මට්ටම මඟින් අපේක්ෂිත මට්ටම මෙන්ම සත්‍ය විභවතාව පිළිබිඹු නොවන බව දෙරටටම නිරීක්ෂණය වී තිබීම මෙවැනි ගිවිසුමක් අත්සන් කිරීමට හේතුවී තිබේ.2001දී අමෙරිකානු ඩොලර් මිලියන 11.6ක් වූ රුසියානු සහයෝගීතා මට්ටම 2013දී ඩොලර් මිලියන 279.91 දක්වා වර්ධනය වී ඇති අතර එසේම ශ්‍රී ලංකාවේ සහයෝගීතා මට්ටම ඩොලර් මිලියන 3.7 සිට ඩොලර් මිලියන 145.85 දක්වා වර්ධනය වී ඇත.